text: বিভক্তি হলো এক গুচ্ছ বর্ণ, যারা বাক্যস্থিত একটি শব্দের সঙ্গে অন্য শব্দের অন্বয় সাধনের জন্য যে সকল বর্ণ যুক্ত হয়। বিভক্তিগুলো ক্রিয়াপদের সাথে নামপদের সম্পর্ক স্থাপন করে।
  
  যেমন: ছাদে বসে মা শিশুকে চাঁদ দেখাচ্ছেন।
  
  বাক্যটিতে ছাদে (ছাদ + এ বিভক্তি), মা (মা + ০ বিভক্তি), শিশুকে (শিশু + কে বিভক্তি), চাঁদ (চাঁদ + ০ বিভক্তি) ইত্যাদি পদে বিভিন্ন বিভক্তি যুক্ত হয়েছে।
  
  বিভক্তি দুই প্রকার। যথা:- (১) শব্দ বিভক্তি বা নাম বিভক্তি ও (২) ক্রিয়া বিভক্তি।
  
  বিভক্তির প্রয়োজনীয়তা 
  বাংলায় ক্রিয়াহীন অসংখ্য বাক্য রয়েছে। যেমন: 'মাঠে মাঠে অজস্র ফসল।' 'ছোট ছোট ডিঙি নৌকাগুলো নদীতে ভাসমান।' ইত্যাদি। তাই বলা যায় বাংলা বাক্য কারক-প্রধান নয়। কিন্তু বিভক্তি ছাড়া বাংলা বাক্য ঠিকভাবে গঠিত হতে পারে না এবং বাক্যও অর্থগ্রাহ্য হয় না। ওপরের দুটি বাক্যের বিভক্তি তুলে নিলে বাক্যগুলো যথাযথ অর্থ প্রকাশ করবে না। 'মাঠ মাঠ অজস্র ফসল' কিংবা 'ছোট ছোট ডিঙি নৌকা নদী ভাসমান' বাক্য হিসেবে ত্রুটিপূর্ণ। বাক্যদ্বয়ে বিভক্তির ব্যবহার বাক্যদুটির বিন্যাস ও অর্থ ঠিক করে দিয়েছে। আবার ক্রিয়াপদযুক্ত 'গাছের পাতায় রাতের শিশির লেগে আছে' - বাক্যটিকেও সম্পূর্ণ অর্থগ্রাহ্য করতে বিভক্তি ব্যবহৃত হয়েছে। নতুবা 'গাছ পাতা রাত শিশির' কোনো বাক্য নয়।
  
  অর্থাৎ, বিভক্তি বাক্যের অন্তর্গত পদগুলোর মধ্যে সম্পর্ক সৃষ্টি করে এবং বাক্যের অর্থ নির্দিষ্ট করে। সেজন্যই বাংলা বাক্য বিভক্তি-প্রধান।
  
  বাংলা শব্দ-বিভক্তি 
  ০ (শূণ্য) বিভক্তি (অথবা অ-বিভক্তি), এ (য়), তে (এ), কে, রে, র (এরা) - এ কয়টিই খাঁটি বাংলা শব্দ বিভক্তি। এছাড়া বিভক্তি স্থানীয় কয়েকটি অব্যয় শব্দও কারক-সম্বন্ধ নির্ণয়ের জন্য বাংলায় প্রচলিত রয়েছে। যেমন - দ্বারা, দিয়ে, হতে, থেকে, চেয়ে  ইত্যাদি।
  
  বাংলা শব্দ বিভক্তি বা নাম বিভক্তি কারক নির্দেশ করে বলে এগুলোকে কারক বিভক্তিও বলা হয়।
  
  বাংলা শব্দ-বিভক্তি সাত প্রকার:
  
  তারকা চিহ্নিত বিভক্তিগুলো এবং বন্ধনীতে লিখিত শব্দ চলিত ভাষায় ব্যবহৃত হয়।
   বিভক্তি চিহ্ন স্পষ্ট না হলে সেখানে শূণ্য বিভক্তি আছে মনে করা হয়।
  
  বিভক্তি যোগের নিয়ম 
  ১. অপ্রাণী বা ইতর প্রাণিবাচক শব্দের বহুবচনে 'রা' যুক্ত হয় না; গুলি, গুলো যুক্ত হয়। যেমন- পাথরগুলো, গরুগুলি।
  ২. অপ্রাণীবাচক শব্দের উত্তরে 'কে' বা 'রে' বিভক্তি যুক্ত হয় না; শূণ্য বিভক্তি হয়। যেমন- কলম দাও।
  ৩. স্বরান্ত শব্দের উত্তর 'এ' বিভক্তির রূপ হয় 'য়' বা 'য়ে'। 'এ' স্থানে 'তে' বিভক্তিও যুক্ত হতে পারে। যেমন- মা + এ = মায়ে, ঘোড়া + এ = ঘোড়ায়, পানি + তে = পানিতে। 
  ৪. অ-কারান্ত ও ব্যঞ্জনান্ত শব্দের উত্তর প্রায়ই 'রা' স্থানে 'এরা' হয় এবং ষষ্ঠী বিভক্তির 'র' স্থলে 'এর' যুক্ত হয়। যেমন- লোক + রা = লোকেরা, বিদ্বান (ব্যঞ্জনান্ত) + রা = বিদ্বানেরা, মানুষ + এর = মানুষের। কিন্তু অ-কারান্ত, আ-কারান্ত এবং এ-কারান্ত খাঁটি বাংলা শব্দের ষষ্ঠীর একবচনে সাধারণত 'র' যুক্ত হয়, 'এর' যুক্ত হয় না। যেমন- বড়র, মামার, ছেলের।
  
  বিভিন্ন কারকে বিভিন্ন বিভক্তির ব্যবহার
  
  সকল কারকে প্রথমা বা শূণ্য বিভক্তির ব্যবহার
  
  সকল কারকে দ্বিতীয়া বিভক্তির ব্যবহার
  
  সকল কারকে তৃতীয়া বিভক্তির ব্যবহার
  
  সকল কারকে চতুর্থী বিভক্তির ব্যবহার
  
  সকল কারকে পঞ্চমী বিভক্তির ব্যবহার
  
  সকল কারকে ষষ্ঠী বিভক্তির ব্যবহার
  
  সকল কারকে সপ্তমী বা এ বিভক্তির ব্যবহার
  
  তথ্যসূত্র 
  
  বিষয়শ্রেণী:বাংলা ব্যাকরণ
  বিষয়শ্রেণী:অসম্পূর্ণ
title: বিভক্তি